Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 312

7. A közvetítendő ismereteket rendszerbe foglalva írtuk le. Így például a Nyelvtani ismeretek a francia grammatika nagy szeletét érintik. Ebben a haladási szakaszban természetesen nem egy átfogó és mély nyelvtantanításról van szó, csupán a különböző szinteken és fokokon előforduló nyelvi elemeket kívántuk összefogni. Megtanításuk módszeréről, kiválasztásukról és hangsúlyozásukról a Pedagógiai útmutatóban szólunk részletesen. A Civilizációs ismeretek rendszerének keretjellege a pedagógusoknak nyújt támpontokat a tanítás során előkerülő és előhozható ismeretek „tereléséhez". A konkrétan elsajátítható anyagot, annak szintjeit a Követelményrendszer jelöli ki.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes